Petar Socevic gider ikke høre fra danske ofre, kritiserer NB-kampagne: ‘Nazityskland ville være stolte’

Jeg har fulgt dansk politik i 25 år, og husker 90’erne, da nazi-kortet blev kastet i retning af enhver der stillede sig kritisk i forhold til masseindvandring, multikultur og Islam. De Radikale har forlængst lært, at man ikke vinder indflydelse ved at lufte antipati for den almindelige dansker, og nu har den selverklærede humanist Petar Socevic meldt sig ind i Alternativet. Det virker som et fornuftigt valg. Her kan man skabe politik uafhængigt af virkeligheden. Herunder Petar Socevic om Nye Borgerliges Mette Thiesen.

“Nu er Nye Borgerlige i færd med at udbrede deres propagandahistorier som led i at bekræfte nationalistiske og udemokratiske grupperinger i deres verdenssyn. De søger negative historier om udlændinge. Det er simpelthen noget af det mest ulækre jeg har været vidne til. Mon ikke 40’ernes Nazityskland ville være stolte af deres fremgangsmåde! “ (Petar Socevic)

(Collage: Radigale Petar Socevic på Facebook, 7. marts 2020)

Petar Socevic om Islamisk Trossamfunds tomme kiste…

“Jeg har kun én ting at sige om mennesker som Paludan. De er lave usle mennesker på enhver tænkelig måde, og symbol på den værste ondskab der findes på vores planet. Tænk at vores land skulle være blandt de første til at mærke nazismen bluse op igen. Sæt dog manden for en domstol for pokker! Mine tanker og medfølelse går til familien og pårørende. Ingen burde udsættes for det I har været igennem.” (Petar Socevic, 17. februar 2020)

“Når Paludan kalder det ytringsfrihed at nedgøre begravelsen af et BARN, er vi langt ud over det stadie der hedder dialog. Nazismen må aldrig få frit spil i vores land. Jeg kommer ikke til at kunne sove om natten før den mand er stillet for en domstol og hans udnyttelse af politiressourcer er stoppet.” (Petar Socevic, 17. februar 2020)

“Så snart en muslim går over for rødt lys er Støjberg og Vermund de første til at kræve at andre muslimer tager afstand. Når Paludans folk håner en begravelse af et BARN, er højreekstremisterne til gengæld musestille. Hvor er I, Inger og Vermund?” (Petar Socevic, 18. februar 2020)